Angilahlanga Umlomo Njalo Ngima Ngamazwi Ami: Mutambara
UMutambara ucunule amalunga eZanu PF  eNyanga ngokuthi kwaba lokuqilibezela kukhetho olwedluleyo, okwenze amalunga la aphume emhlanganw
Okhokhela elinye lamacele eMDC njalo engomunye wabasekelibenhloko kahulumende uMnu Arthur Mutambara uthi kazisoli ngamazwi awethule emhlanganweni wabaphathintambo eNyanga ngeSonto awokuthi kwabalokuqilibezela okuthize kukhetho olwenziwe nyakenye. UMutambara wethule amazwi la ekhuluma ngodaba lukazibuse okhululekileyo emhlanganweni wamalunga edalelecabinet, okubangele ukuthi abaphathintambo beZanu PF baphume kiwo besithiuMutambara utshengisa ukungahloniphi ibandla labo. Umphathintambo wezemithethouMnu Patrick Chinamasa nguye okhokhele amalunga eZanu PF ekukhalaleniumhlangano lo, wona oqale ngoMgqibelo. Injongoyomhlangano lo bekuyikuhlaziya indlela uhulumende asebenza ngayo selokhuebunjiweyo. UChinamasa usole kakhulu amazwi kaMutambara watsheleiphephandaba le The Herald ukuthi amalunga eZanu PF kasoze aphatheke njaloemhlanganweni lapho uMutambara azakhuluma khona ngoba kuyinto yakhe ukuhlalaethethisa kumbe ukusola ibandla leZanu PF. UMutambara yena ekhuluma leStudio 7uthe kazisoli ngitsho ngamazwi akhe, esithi yinto eyaziwa ngumuntuwonke ukuthi iZanu PF yaqilibezela kukhetho lwanyakenye. Amazwi ethulwenguMutambara izolo abikwa selumathise ngamandla ukufuthelana phakathi kweMDCleZanu PF. UMongameli Jacob Zuma wele South Africa njalo engumgcinisihlaloweSadc ukhangelelwe ukufika eHarare ngoLwesine ukuyakhulumisana loMongameli Robert Mugabe, inhloko kahulumende uMnu Morgan Tsvangirai lomunye wabasekelibakhe uMnu Arthur Mutambara mayelana lokuhluphayo kuhulumende womanyano lo. Elinye ilunga leZanu PF elingathandanga ukuqanjwa litshele umsakazo lo ukuthiibandla leli liphathwe kakubi yincwadi yeMDC ethunyelwe igqwetha likahulumendeuMnu Johannes Tomana eyokuthi lelibandla lifuna kuhluzwe udaba lwabasekeli baloababulawayo kukhetho olwedluleyo. Umphathintambo obona ngokwenzakalaemawofisini enhloko kahulumende uMnu Gorden Moyo uthi laloba kulokufuthelananjalo kulabanye abafisa umanyano okhona udilike, uhulumende lo uya phambilinjalo usebenza kuhle.